stanford-oval/wikipedia huggingface dataset:
Residenz-palatsi
Palatsin sisätilat > Aarrekammio

Herttua Albrekt V:n perustamassa aarrekammiossa sijaitseat Wittelsbach-dynastian jalokivet. Schatzkammerin (Aarrekammio) näyttely on sijoitettu kymmeneen saliin Königsbaun itäsiivessä. Kokoelma on yksi maailman tärkeimmistä ja kattaa 1000 vuotta varhaiskeskiajalta uusklassismiin. Näytteillä on kuninkaallisia arvomerkkejä, kruunuja, miekkoja, pikareita, kultasepäntöitä, vuorikristallia, norsunluuta, ikoneita ja monia muita aarteita, kuten arvokkaita astioita ja hygienian hoitoon liittyviä esineitä.
Näyttelyesineistä vanhimpia ovat keisari Kaarle Kaljupään rukouskirja noin vuodelta 860 ja Kärntenin keisari Arnulfin alttari-ciborium eli sakramenttirasia noin vuodelta 890. Keisarinna Kunigunden kruunu, keisari Henrik II:lle kuuluneen todellisen ristin pyhäinjäännös ja Unkarin kuningatar Giselalle kuulunut risti ovat kaikki noin vuodelta 1000. Henrik II:n pyhäinjäännöskruunu on noin vuodelta 1270. Englannin kuningattaren kruunu noin vuodelta 1370 on vanhin säilynyt Englannin kruunu, joka tuli Wittelsbachin suvun Pfalz-haaraan Englannin prinsessa Blanchen (1392–1409), Henrik IV:n ja Mary de Bohunin tyttären mukana, joka avioitui 1402 Reinin vaaliruhtinas Ludvig III:n kanssa. Kuuluisa müncheniläinen Pyhän Yrjön pienoispatsas on noin vuodelta 1599. Baijerin hallitsijoiden arvomerkit ja kunniamerkit, kuten keisari Kaarle VII:n kruunut ja arvomerkit vuodelta 1742, Baijerin kuninkaan kruunu vuodelta 1807, seremonialliset miekat ja rubiinikorut, jotka kuuluivat Ludvig I:n puolisolle kuningatar Therese von Saksi-Hildeburghausenille (1792–1854). Matkaruokailurasia, jossa on yhteensopivia vateja ja astioita, joista tarjoiltiin Ranskan keisarinna Marie Louiselle hänen matkoillaan. Esillä on myös ei-eurooppalaista taidetta ja käsitöitä, kuten kiinalaista posliinia, norsunluuta entisestä Ceylonista ja sotasaaliina saatuja turkkilaisia tikareita.
Palatsin sisätilat > Rahakokoelma

Residenz-museossa on Baijerin osavaltion rahakokoelma, Staatliche Münzsammlung. Sen perusti herttua Albrekt V. Vaaliruhtinas Carl Theodoren (1777–1799) valtaannousun myötä Pfalzin ja Baijerin vaaliruhtinaiden kokoelmat yhdistettiin. Napoleonin aikana monet luostareiden rahakokoelmat joutuivat Baijerin valtion haltuun. Kruununprinssi Ludwig, tuleva kuningas Ludvig I, oli hyvin kiinnostunut antiikin Kreikan rahoista ja vietti paljon aikaa kokoelman tutkimisessa. Vuosina 1900-1930 kokoelmaa laajennettiin renessanssiajan rahoilla, mitaleilla ja arvomerkeillä. Vuonna 1963 avattiin nykyiset näyttelytilat Residenz-palatsissa. Se on yksi maailman johtavista kokoelmista ja kattaa yli 300 000 rahaa, mitalia ja seteliä antiikista nykypäivään,
Hofgarten-puutarha

Hofgarten (Hovipuutarha) sijaitsee Residenz-palatsin pohjoispuolella Festsaalbau-rakennusta vastapäätä. Se rakennettiin kuningas Maksimilian I Joosefin määräyksestä. Puiston keskellä ranskalaistyylinen pyörötemppeli on rakennettu vuonna 1615 Heinrich Schön vanhemman suunnitelmien mukaan ja sen huipulla on Hubert Gerhardin noin vuonna 1590 tekemä Tellus Bavarica veistos. Arkkitehti Leo von Klenze toteutti vuonna 1816 läntiset Hofgartenin arkadikäytävät portteineen (Hofgartentor). Pohjoissiipi sisältää entisen vaaliruhtinaan galleria-rakennuksen, jonka hoviarkkitehti Karl Albert von Lespilliez rakensi vuonna 1780-1781. Nykyään siellä toimii teatterimuseo (Deutsches Theatermueum). Puutarhan istutusalueet suunnitteli vuonna 1853 hovipuutarhuri Carl Effner vanhempi.
Puiston koillisosassa olevien renessanssiaikaisten vuosina 1613-1617 rakennettujen arkadikäytävien jäänteet liitettiin Baijerin osavaltion kansliarakennukseen vuonna 1992. Münchenin asukkaat ovat antaneet sille pilkkanimien "Straussoleum", sen tilaajan kansleri Franz Josef Straussin mukaan tai kutsuvat sitä jopa Münchenin Valkoiseksi taloksi viitaten niihin pitkiin ja ankariin taisteluihin, jotka estivät osavaltion hallitusta rakennuttamasta kolmea jättimäistä siipirakennusta yhden sijaan. Keskiosa, jossa on kunnostettu kupoli, on ainoa säilynyt osa entisestä Baijerin armeijamuseosta, joka rakennettiin vuosina 1900–1905 ja tuhoutui lähes kokonaan toisen maailmansodan pommi-iskujen aikana. Museo sijaitsee nykyisin Neues Schlossissa (Uusi palatsi) Ingolstadtissa, noin 80 kilometriä Münchenistä pohjoiseen.
Matkailu

Münchenin Residenz-palatsissa ja  museoissa käy vuosittain yli 300 000 kävijää, kuten myös Nymphenburgin palatsissa ja enemmän kuin Schleissheimin palatsissa. Vastaavasti kuningas Ludvig II:n rakennuttamissa linnoissa, erityisesti Neuschwansteinissa vierailee lähes 1,3 miljoonaa kävijää vuodessa.
Kuvagalleria

Kaiserhof eli Keisarin piha
Kabinettsgarten Kaikkien pyhien hovikirkon vieressä
Grottenhof-piha
Grottenhof
Käytävä
Baijerin vaaliruhtinaan edustusmakuuhuone
Kaisertreppe eli Keisarin portaikko
Dianan temppeli Hofgartenissa
Marstall, Kuninkaalliset tallit
Aleksanteri Suuri kattomaalaus, taidemaalari Peter Candid
Asiasta muualla

Residenz-palatsin virallinen kotisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa  Vatikaani 
Maantieteelliset:  MusicBrainz place  Structurae 
Wikimedia Commonsissa on kuvia tai muita tiedostoja aiheesta .
Residenz-palatsi 1700-luvulla
1600-luvun länsisiipi
Wittelsbachin vaakunaa pitelevä leijona Alte Residenzin edessä
Residenz-palatsi 1700-luvulla, etualalla Hofgarten puutarha
Brunnenhof (Suihkulähdepiha), yksi kymmenestä sisäpihasta, keskellä Wittelsbach-suihkulähde vuodelta 1610
Residenz-palatsi, Königsbau-rakennus
Residenz-palatsin Festsaalbau-rakennus, arkkitehti Leo von Klenze 1832-1842
Ludvig II:n talvipuutarha n. 1870
Cuvilliés-teatteri (Vanha Residenz-teatteri)
Allerheiligen-Hofkirche kirkko Residenz-teatterin vieressä, arkkitehti Leo von Klenze 1826-1837
Marstall, arkkitehti Leo von Klenze 1817–1822
Königsbau-rakennuksen julkisivu
Keltainen portaikko, arkkitehti Leo von Klenze
Renessanssiaikainen Antiquarium, Wilhelm Egkl ja Jacobo Strada 1568–1571
Barokkityylinen Esivanhempien maalausgalleria
Uudelleenrakennettu Kaisersaal (Keisarillinen sali)
Vihreä galleria
Baijerin kuninkaiden uusklassinen Pieni valtaistuinhuone
Pyhä Yrjö, valmistettu Münchenissä n. 1599
Baijerin kuningaskunnan regaalit: kruunu vuodelta 1807, valtikka, valtakunnanomena, miekka ja muut arvoesineet ovat esillä aarrekammiossa
Hofgartenin Diana-temppeli ja suihkulähde, Heinrich Schön vanhempi 1615
Käännös suomeksi
N. Scott Momaday

N. Scott Momaday (vas.) ja George W. Bush (2007)
Navarre Scott Momaday (27. helmikuuta 1934 Lawton, Oklahoma – 24. tammikuuta 2024 Santa Fe, New Mexico) oli yhdysvaltalainen kirjailija. Hän kirjoitti runokokoelmia, näytelmiä, kaunokirjallisuutta ja tietokirjallisuutta.
N. Scott Momaday oli isänsä puolelta kiowa-intiaani. Isä Al Momaday oli taiteilija, äidistä tuli lastenkirjailija. Hän muutti vuoden vanhana perheensä kanssa kiowien luota navajo-reservaattiin New Mexicoon ja Arizonaan. Ennen 17 vuoden ikää hän oli ehtinyt asua myös apache- ja pueblo-reservaateissa.
Momaday suoritti englantilaisen kirjallisuuden tohtorin tutkinnon Stanfordin yliopistossa 1963. Hänet palkittiin kaunokirjallisuuden Pulitzer-palkinnolla vuonna 1969 teoksestaan House Made of Dawn.
Vuonna 2007 Momadaylle myönnettiin National Medal of Arts.
Julkaisuja

The Journey of Tai-me (1967)
House Made of Dawn (1968)
The Way to Rainy Mountain (1969) (Teoksen on kuvittanut Al Momaday.)
Angle of Geese and Other Poems (1974)
The Gourd Dancer (1976)
The Names: A Memoir (1976)
The Ancient Child (1989)
In the Presence of the Sun: Stories and Poems, 1961 – 1991 (1991)
The Native Americans: Indian Country (1993)
The Indolent Boys
Circle of Wonder: A Native American Christmas Story (1993)
The Man Made of Words: Essays, Stories, Passages (1997)
In the Bear's House (1999)
Four Arrows & Magpie: A Kiowa Story (2006)
Three Plays: The Indolent Boys, Children of the Sun, and The Moon in Two Windows (2007)
Again the Far Morning: New and Selected Poems (2011)
128 (luku)

| Luonnolliset luvut |
| --- | --- |
 128 ← 120 121 122 123 124 125 126 127 128 129 → 
Kardinaaliluku:  satakaksikymmentä­kahdeksan
Järjestysluku:  sadaskahdeskymmenes­kahdeksas
Tekijät:  1, 2, 4, 8, 16, 32, 64, 128
Alkutekijät:   2^{7}
Roomalainen numero:  CXXVIII
Binääriluku:  10000000
Oktaaliluku:  200
Duodesimaaliluku:  A8
Heksadesimaaliluku:  80
Vigesimaaliluku:  68
128 (satakaksikymmentäkahdeksan) on luonnollinen luku, jota edeltää luku 127 ja seuraa luku 129.
Matematiikassa

128 on yhdistetty luku.
128 on vajaa luku.
128 on kahden potenssi:  2^{7}.
128 on palindromi seitsenjärjestelmässä (2427).
128 on Harshad-luku binäärijärjestelmässä.
128 on Harshad-luku kvarternaarijärjestelmässä (20004).
128 on Harshad-luku kvinaarijärjestelmässä (10035).
128 on Harshad-luku oktaalijärjestelmässä..
128 on Harshad-luku heksadesimaalijärjestelmässä.
128 on ”käytännöllinen luku” (engl. practical number), koska jokainen positiivinen kokonaisluku luvun 128 tekijöiden summaan (255) saakka voidaan muodostaa luvun 128 eri tekijöiden summana.
128 kuuluu Duffyn lukuihin.
128 kuuluu Zuckermanin lukuihin, koska se on jaollinen numeroidensa tulolla.
128 kuuluu Friedmanin lukuihin, koska se voidaan ilmaista epätriviaalisti kaavana, joka koostuu vain luvun omista numeroista sekä yhteen-, vähennys-, kerto-, jako- ja potenssilaskutoimituksista:  1\cdot 2^{8}.
128 kuuluu Lynchin–Bellin lukuihin, koska siinä ei ole samaa numeroa kahdesti eikä nollaa ja se on jaollinen kullakin numerollaan.
128 on kahden peräkkäisen alkuluvun summa:  61+67.
128 on jaollinen tekijöidensä määrällä (kahdeksalla).
128 on suurin kokonaisluku, jota ei voida muodostaa eri neliölukujen summana.
Torus voidaan jakaa kahdeksalla tasolla enintään 128 osaan.
Eulerin φ-funktion  \varphi (n) kahdenkymmenen ensimmäisen kokonaisluvun summa on 128.
Luonnontieteissä

Ksenon-128 on ksenonin vakaa isotooppi.
128 Nemesis on pikkuplaneetta.
Ross 128 on tähti.
Tietotekniikassa

IPv6-osoitteessa on 128 bittiä.
ASCII-merkistössä on 128 merkkiä.
Commodore 128 on kotitietokone.
Macintosh 128K on Applen tietokone.
Atari 2600 -pelikonsolissa on 128 tavua keskusmuistia.
7-osaisessa näytössä on 128 mahdollista tilaa.
Sonyn PlayStation 2:n Emotion Engine -suorittimessa on kaksi 128-bittistä vektoriyksikköä.
Muissa yhteyksissä

Alkuperäinen seututie 128 on nykyään yhdystie 1280.
Fiat 128 on henkilöautomalli.
Yhdysvaltalainen gallona vastaa 128:a sikäläistä nesteunssia.
Atsogeraniinin E-koodi on E128.
STS-128 oli avaruussukkula Discoveryn operaatio kansainväliselle avaruusasemalle vuonna 2009.
Albania Eurovision laulukilpailussa

| Albania |
| --- | --- |

Paikallinen TV-asema:  RTSH
Esiintymiset
Esiintymiskerrat:  20
Ensiesiintyminen:  2004
Paras sijoitus:  5. (2012)
Huonoin sijoitus:  17. (2015)
Paras pistemäärä:  184
Huonoin pistemäärä:  22
Albania on osallistunut Eurovision laulukilpailuun 17 kertaa vuodesta 2004. Maan ensimmäinen edustussävelmä, Anjeza Shahinin esittämä laulu "The Image of You", sijoittui seitsemänneksi. Hyvän sijoituksen perusteella Albanialla oli vuonna 2005 automaattinen osallistumisoikeus finaalissa. Seuraavana vuonna maan oli jälleen osallistuttava semifinaaliin, jota se ei läpäissyt. Tästä syystä Albania joutui jälleen vuoden 2007 laulukilpailussa taistelemaan finaalipaikasta semifinaalissa, mutta sitä ei tullut. Vuosina 2008–2010 Albania pääsi finaaliin, mutta 2011 oli taas vuorossa karsiutuminen semifinaalissa. Vuonna 2012 Rona Nishliu saavutti kappaleellaan "Suus" maan parhaan sijoituksen ollen finaalin viides.
Kaksi ensimmäistä Albanian euroviisua laulettiin englanniksi. Vuoden 2006 kilpailussa kuultiin ensimmäistä kertaa albaniankielinen kappale.
Koko osallistumisaikansa Albania on valinnut edustuskappaleensa edellisen vuoden joulukuussa pidetyssä Festivali i Këngës -laulukilpailussa. Usein kappaleita on kuitenkin muokattu huomattavasti ja vuosia 2006, 2008, 2018 ja 2019  lukuun ottamatta kappaleet käännettiin aina englanninkielisiksi kansainvälisiä euroviisuja varten.
Sijoitukset > Kaksivaiheinen loppukilpailu

Kilpailu muutettiin vuonna 2004 kaksiosaiseksi. Kansainvälisessä finaalissa suora finaalipaikka on viime vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Vuosi | Esittäjä | Kappale | Finaali | Finaali | Semifinaali | Semifinaali | Huom. |
| Vuosi | Esittäjä | Kappale | Sijoitus | Pisteet | Sijoitus | Pisteet | Huom. |
| 2004 | Anjeza Shahini | ”The Image of You” | 7 / 24 | 106 | 4 / 22 | 167 |  |
| 2005 | Ledina Çelo | ”Tomorrow I Go” | 16 / 24 | 53 | – | – | Suora finaalipaikka edellisen vuoden sijoituksen ansiosta |
| 2006 | Luiz Ejlli | ”Zjarr e ftohtë” | – | – | 14 / 23 | 58 | Kappale ei läpäissyt semifinaalia |
| 2007 | Frederik Ndoci | ”Hear My Plea” | – | – | 17 / 28 | 49 | Kappale ei läpäissyt semifinaalia |
Sijoitukset > Kaksi semifinaalia

Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Vuosi | Esittäjä | Kappale | Finaali | Finaali | Semifinaali | Semifinaali | Huom. |
| Vuosi | Esittäjä | Kappale | Sijoitus | Pisteet | Sijoitus | Pisteet | Huom. |
| 2008 | Olta Boka | ”Zemrën E lamë peng” | 16 / 25 | 55 | 14 / 19 | 23 |  |
| 2009 | Kejsi Tola | ”Carry Me in Your Dreams” | 17 / 25 | 48 | 7 / 19 | 73 |  |
| 2010 | Juliana Pasha | ”It's All About You” | 16 / 25 | 62 | 6 / 17 | 76 |  |
| 2011 | Aurela Gaçe | ”Feel the Passion” | – | – | 14 / 19 | 47 | Kappale ei läpäissyt semifinaalia |
| 2012 | Rona Nishliu | ”Suus” | 5 / 26 | 146 | 2 / 18 | 146 |  |
| 2013 | Adrian Lulgjuraj & Bledar Sejko | ”Identitet” | – | – | 15 / 17 | 31 | Kappale ei läpäissyt semifinaalia |
| 2014 | Hersi Matmuja | ”One Night's Anger” | – | – | 15 / 16 | 22 | Kappale ei läpäissyt semifinaalia |
| 2015 | Elhaida Dani | ”I’m Alive” | 17 / 27 | 34 | 10 / 16 | 62 |  |
Sijoitukset > Uusi pisteidenlaskujärjestelmä

Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1-8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Vuosi | Esittäjä | Kappale | Finaali | Finaali | Semifinaali | Semifinaali | Huom. |
| Vuosi | Esittäjä | Kappale | Sijoitus | Pisteet | Sijoitus | Pisteet | Huom. |
| 2016 | Eneda Tarifa | ”Fairytale” | – | – | 16 / 18 | 45 | Kappale ei läpäissyt semifinaalia |
| 2017 | Lindita | ”World” | – | – | 14 / 18 | 76 | Kappale ei läpäissyt semifinaalia |
| 2018 | Eugent Bushpepa | ”Mall” | 11 / 26 | 184 | 8 / 19 | 162 |  |
| 2019 | Jonida Maliqi | ”Ktheju tokës” | 17 / 26 | 90 | 9 / 18 | 96 |  |
| 2020 | Arilena Ara | ”Fall from the Sky” | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. |
| 2021 | Anxhela Peristeri | ”Karma” | 21 / 26 | 57 | 10 / 17 | 112 |  |
| 2022 | Ronela Hajati | ”Sekret” | – | – | 12 / 17 | 58 | Kappale ei läpäissyt semifinaalia |
| 2023 | Albina & Familja Kelmendi | ”Duje” | 22 / 26 | 76 | 9 / 16 | 83 |  |
| 2024 | Besa | ”Titan” | – | – | 15 / 16 | 14 | Kappale ei läpäissyt semifinaalia |
| 2025 | Shkodra Elektronike | ”Zjerm” |  |  |  |  |  |
Historia Eurovision laulukilpailussa

RTSH osoitti ensimmäisen kerran kiinnostusta Eurovision laulukilpailuihin vuonna 2003. Albania ei kuitenkaan saanut lupaa osallistua ja joutui odottamaan debyyttiään vielä vuoden.
Historia Eurovision laulukilpailussa > 2004

Albanian ensimmäinen edustaja Eurovision laulukilpailuun päätettiin Festivali i Këngës 42:ssa. Kilpailun voitti Anjeza Shahini kappaleella "imazhi yt" (kuva sinusta), joka oli käännetty englanniksi "The Image of You" . Albania sijoittui semifinaalin neljänneksi 106 pisteellä ja pääsi jatkoon. Finaalissa Albania sijoittui 24 osallistujasta seitsemänneksi. Tämän seurauksena Albania pääsi automaattisesti vuoden 2005 finaaliin.
Historia Eurovision laulukilpailussa > 2005

Albanian osallistuja valittiin myös vuonna 2005 Festivali i Këngësissa. Maan edustajaksi valittiin Ledina Çelo kappaleellaan "Nese Shkoj" (Huomenna lähden), joka käännettiin jälleen englanniksi "Tomorrow I Go". Çelo oli kaukana Shahinin seitsemännestä sijasta, kun oli lopulta vasta 16.
Historia Eurovision laulukilpailussa > 2006

Festivali I Këngës 44:n voittaja ja Albanian Eurovision laulukilpailun edustaja 2006 oli Luiz Ejilli kappaleella "Zjarr e ftohtë" (Tuli ja kylmyys). Ensimmäistä kertaa Albanian edustuskappaletta ei käännetty englanniksi. Semifinaalissa hän sijoittui 58 pisteellä 14:nneksi 23 esiintyjästä eikä päässyt finaaliin.
Äänestyshistoria > Finaali > Eniten pisteitä Albanialta saaneet maat

1. Kreikka – 97
2. Turkki – 71
3. Bosnia ja Hertsegovina – 48
4. Espanja – 31
5. Makedonia – 30
Äänestyshistoria > Finaali > Eniten pisteitä Albanialle antaneet maat

1. Makedonia – 67
2. Kreikka – 57
3. Sveitsi – 51
4. Kroatia – 31
5. Turkki – 31
Äänestyshistoria > Semifinaali > Eniten pisteitä Albanialta saaneet maat

1. Kreikka – 149
2. Turkki – 113
3. Makedonia – 91
4. Bosnia ja Hertsegovina
5. Malta – 36
Äänestyshistoria > Semifinaali > Eniten pisteitä Albanialle antaneet maat

1. Makedonia – 125
2. Kreikka – 124
3. Sveitsi – 106
4. Kroatia – 75
5. Turkki – 60
Suokonmäki

Suokonmäki on Alajärven kaupungissa, Lehtimäen Peräkylässä sijaitseva mäki. Se kohoaa 231 metriä merenpinnasta, ja on yksi Etelä-Pohjanmaan maakunnan korkeimmista kohdista. Nimellä Suokonmäki voidaan viitata myös mäen lähistön asutukseen.
Suokonmäellä sijaitsee Suokonmäen näkötorni. Näkötornin juurella on Lehtimäki-seuran ylläpitämä kotiseututalo. Suokonmäki on osa Lehtimäen mäkiasutuksen valtakunnallisesti arvokasta maisema-aluetta.
Historia

Suokonmäki on seudun vanhimpia asutuksia, jossa on ollut ihmistoimintaa jo esikeraamisen kulttuurin ajalla. Mäki ei ole koskaan sijainnut merenpinnan alapuolella ja onkin aikoinaan ollut saari. Tältä ajalta mäen alla on muinaisia rantavalleja ja paikalta on löytynyt hylkeenpyyntiin liittyviä muinaisjäänteitä. Pysyvä asutus on tullut seudulle kuitenkin vasta 1500-luvun aikana. Suokonmäki on ollut Lehtimäen keskus ja liikenteellinen risteyspaikka 1700-luvulla. Mäen seudun rakennuksista valtaosa on rakennettu toisen maailmansodan jälkeen, mutta joidenkin pihapiirien talousrakennukset ovat säilyneet pidemmältä ajalta.
Parkkonen

Parkkonen on vanha itäsuomalainen sukunimi. Siitä on tietoja 1500-luvulta lähtien nykyisen Karjalan luovutetun alueen eteläosasta, Suomen nykyisestäkin Etelä-Karjalasta, Savosta sekä Keski-Suomesta, ja viimeistään 1600-luvulla se esiintyi jo Pohjois-Karjalassakin. Tunnettuja suomalaisia nimenkantajia ovat seuraavat henkilöt:
Hannele Soikkeli (o.s. Parkkonen, s. 1956), aitajuoksija
Heikki Parkkonen (1938–2018), päätoimittaja muun muassa Seura-lehdessä
Ilmari Parkkonen (1888–1953), maanviljelijä ja koulun- ja pankinjohtaja
Joonas Parkkonen (Johnny Cruz, s. 1992), musiikkituottaja, lauluntekijä ja kitaristi
Kati Parkkonen, televisiotoimittaja, SuomiTV:n uutisankkuri
Krista Parkkonen (s. 2002), jääkiekkoilija
Linnea Parkkonen (s. 1995), lasten- ja nuortenkirjailija
Marketta Pietarintytär Parkkonen (1600-luvulla), noita ja kerjäläinen
Patrik Parkkonen (s. 1993), jääkiekkoilija
Pete Parkkonen (s. 1964), rumpali
Pete Parkkonen (s. 1990), laulaja
Seppo Parkkonen (s. 1948), kirjailija, sellisti ja sellonsoitonopettaja
Timo Parkkonen (s. 1952), jääkiekkoilija
Tomi Parkkonen (s. 1953), rumpali
Tommi Parkkonen (1970–2023), televisiotoimittaja ja -juontaja
Ville Parkkonen, laulaja, lauluntekijä ja tuottaja
Keltarauhashormoni

Progesteronin kemiallinen rakenne
Keltarauhashormoni eli progesteroni on naissukupuolihormoni, jota erittyy keltarauhasesta ja istukasta. Progesteroni muokkaa estrogeenin myötävaikutuksella kohdun limakalvoa kuukautiskierron lopulla ja raskauden aikana sikiön kasvulle sopivaksi.  Progesteronimolekyylissä on 21 hiiliatomia. Progesteronin kemiallinen kaava on C21H30O2, moolimassa 314,5 g/mol ja CAS-numero 57-83-0.
On myös olemassa synteettisiä progestiinejä, jotka muistuttavat kemialliselta rakenteeltaan jonkin verran progesteronia, mutta eivät vastaa sitä täysin ominaisuuksiltaan. Progestiineja käytetään ehkäisyvalmisteissa ja menopaussin jälkeisessä hormonikorvaushoidossa. Progestiineja ovat noretisteroni, lynestrenoli, desogestreeli, gestodeeni, levonorgestreeli, norgestimaatti, syproteroniasetaatti ja medroksiprogesteroniasetaatti.
Aiheesta muualla

Kuvia tai muita tiedostoja aiheesta Keltarauhashormoni Wikimedia Commonsissa
PubChem: Progesterone (englanniksi)
Human Metabolome Database (HMDB): Progesterone (englanniksi)
Food Component Database (FooDB): Progesterone (englanniksi)
DrugBank: Progesterone (englanniksi)
Kyoto Encyclopedia of Genes and Genomes (KEGG):  Progesterone (englanniksi)
PheroBase: Semiochemical - progesterone (englanniksi)
Bristol University School of Chemistry, Molecule of the Month: Progesterone (englanniksi)
The Palazzo

| The Palazzo |
| --- | --- |
 The Palazzo huhtikuussa 2008.
Tiedot
Sijainti:  3339 Las Vegas Boulevard South, Las Vegas, Yhdysvallat
Rakennettu:  2004–2007
Käyttötarkoitus:  hotelli- ja kasinorakennus
Tila:  valmis
Yritykset
Arkkitehti:  HKS Architects
Omistaja:  Las Vegas Sands Corporation
Tekniset tiedot
Kerroksia:  53
Korkeus
Antenni:  195,7 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
The Palazzo on Las Vegasissa Yhdysvalloissa sijaitseva 196 metriä korkea hotelli ja kasino, joka on kaupungin kolmanneksi korkein rakennus. Se rakennettiin vuosina 2004–2007 ja on saanut energiaystävällisyydestään hopeisen LEED-sertifikaatin.
Jean Petit

| 0 | 1 | 2 |
| --- | --- | --- |

Henkilötiedot
Koko nimi: Jean Petit
Syntymäaika: 25. syyskuuta 1949
Syntymäpaikka: Toulouse, Haute-Garonne, Ranska
Kuolinaika: 23. tammikuuta 2024 (74 vuotta)
Pituus: 174 cm
Seura
Seura:  AS Monaco
Tehtävä: valmentaja
Seurat
| Vuodet | Seura | O (M) |
| 1969–1982 |  AS Monaco | 428(76) |
Maajoukkue
| 1977–1980 |  Ranskan maajoukkue | 12(1) |
Valmennusura
1994 2001–2005 2005 2007–2009 2011–2014:  AS Monaco  AS Monaco (apuv.)  AS Monaco  AS Monaco (apuv.)  AS Monaco (apuv.)
 Seurajoukkueuran tilastot kattavat vain kansalliset sarjat.
Jean Petit (25. syyskuuta 1949 – 23. tammikuuta 2024) oli ranskalainen jalkapallovalmentaja ja keskikenttäpelaaja.